

Daugavpils pilsētas dome

**Daugavpils Ruģeļu pirmsskolas izglītības iestāde**

Reģ.Nr.2701902787, Gaismas ielā 9, Daugavpilī, LV-5414, tālrunis (fakss) 65434451

**APSTIPRINU**

**Daugavpils Ruģeļu**

**pirmsskolas izglītības iestādes vadītāja\_\_\_\_\_\_\_\_\_\_\_\_E.Ševčenko**

**KĀRTĪBA, KĀDĀ DAUGAVPILS RUĢEĻU PIRMSSKOLAS**

**IZGLĪTĪBAS IESTĀDĒ UZTURAS NEPIEDEROŠAS PERSONAS**

*Izdoti saskaņā ar 2009.gada 24.novembra MK noteikumu Nr.1338*

*,,Kārtība, kādā nodrošināma izglītojamo drošība izglītības iestādēs un to*

*organizētajos pasākumos” 3.10. apakšpunktu*

1. **Vispārīgie jautājumi**

1.1. Šie iekšējie noteikumi (turpmāk – Noteikumi) nosaka kārtību, kādā **Daugavpils Ruģeļu pirmsskolas izglītības iestādē (turpmāk - Iestāde)** uzturas izglītībasiestādei nepiederošas personas.

1.2. **Iestādei** nepiederošas personas ir izglītojamā likumiskie pārstāvji vai persona, kas realizē izglītojamā aizgādību (turpmāk – izglītojamā vecāki), viņu pilnvarotas personas un citas trešās personas.

1.3. Noteikumi neattiecas uz **Iestādes** izglītojamiem un darbiniekiem.

1.4. Noteikumu 2.punktā minētām personām, uzturoties **Iestādē**, jāievēro izglītības iestādes vadības, pedagogu un darbinieku norādes, sabiedrībā vispārpieņemtās uzvedības normas

un Noteikumus.

**II. Izglītojamo vecāku uzturēšanās izglītības iestādē**

2.1. Izglītojamā vecākiem vai viņu pilnvarotajām personām ir pienākums pavadīt izglītojamo uz **grupu**, vedot bērnu pa **attiecīgai grupai piederošām durvīm un gaiteni.**

2.2. Izglītojamo vecākiem un viņu pilnvarotajām personām aizliegts pārvietoties pa **Iestādes pārējo grupu** telpām, traucēt izglītības procesa norisi un atrasties citās **Iestādes telpās,** kurās ir aizliegts uzturēties nepiederošām personām.

2.3. Ja izglītojamo vecākiem vai viņu pilnvarotajām personām ir nepieciešams satikt/izņemt/atvest izglītojamo mācību procesa norises laikā, to ir nepieciešams savlaicīgi saskaņot ar attiecīgās grupas pirmsskolas izglītības skolotāju.

2.4. Izglītojamo vecāki vai viņu pilnvarotās personas, kuras vēlas tikties ar pedagogu, ne tad, kad atved vai izņem izglītojamo no Iestādes, izglītojamo vecāku sapulču laikos vai citos **Iestādes** organizētos pasākumos, bet citā laikā, par to ir iepriekš jāvienojas ar pedagogu, lai netiktu traucēta izglītības procesa norise.

2.5. Pedagogs, kurš organizē tikšanos, **pēc vienošanās**, sagaida izglītojamā vecākus vai viņu pilnvarotās personas grupā.

**III. Citu nepiederošu personu uzturēšanās izglītības iestādē**

3.1. Citas nepiederošās personas **Iestādes** gaitenī no plkst.7.00 līdz 16.00 satiek apkopēja vai cits darbinieks, bet no plkst.16.00 līdz 18.00 - pirmsskolas iestāžu un skolu māsa, vadītāja vietnieks, lietvedis vai vadītāja, kurš noskaidro atnākošās personas vārdu, uzvārdu, ierašanās iemeslu, un ar kādu **Iestādes** darbinieku ir norunāta tikšanās. Nepiederošai personai pēc pieprasījumā ir jāuzrāda apliecinošs dokuments, pēc kā atbildīga persona pavada atnākošo līdz attiecīgā darbinieka kabinetam.

3.2. **Iestādes** kontrolējošo institūciju un citu valsts vai pašvaldības kompetento institūciju

amatpersonas un darbinieki, ierodoties **Iestādē**, uzrāda dienesta apliecību.

3.3. Par personām, kuras **Iestādē** ieradušās sniegt pakalpojumus, **atbildīgais par nepiederošo personu satikšanu** informē izglītības iestādes vadītāju un/vai saimniecības vadītāju.

3.4. Citām nepiederošām personām ir tiesības piedalīties **Iestādes** organizētajos pasākumos, iepriekš saskaņojot dalību ar **Iestādes vadītāju,** kā arī saņemot atļauju par pasākuma vai pasākuma dalībnieku fotografēšanu, audio un video ierakstu veikšanu.

3.5. Citām nepiederošām personām aizliegts pārvietoties pa **Iestādes** telpām.

3.6. Par citu nepiederošo personu uzturēšanos un pārvietošanos **Iestādē** atbild izglītības iestādes darbinieks, pie kura šī persona ir ieradusies.

3.7. **Iestādes** darbiniekiem ir tiesības izraidīt no **Iestādes** nepiederošās personas, ja persona nevar paskaidrot ierašanās mērķi un/vai ierašanās nav saskaņota.

3.8. Ja nepiederošas personas uzvedība ir agresīva un neprognozējama, **Iestādes darbinieks,** nekavējoties informē izglītības iestādes vadību, kas pieņem lēmumu par Valsts policijasvai pašvaldības policijas izsaukšanu.

3.9. **Iestādes** darbinieku un izglītojamo pienākums ir informēt **Iestādes** vadību par aizdomīgu personu atrašanos izglītības iestādē vai tās teritorijā.

**AKCEPTĒTS**

**Daugavpils Ruģeļu pirmskolas izglītības**

**iestādes pedagoģiskās padomes sēdē**

10.10.2018., protokols Nr.1